36 “Bezaleli wagwirengi ntchitu ndi Oholiyabu ndipuso munthulumi weyosi walusu* yo Yehova wamupaska zeru kweniso yo wamuwovya kuti wavwisengi vinthu ndi chilatu chakuti waziŵi mo wangagwiriya ntchitu zosi za uteŵeti wakupaturika nge mo Yehova walamuliya.”+2 Sonu Mozesi wangudana Bezaleli ndi Oholiyabu kweniso munthulumi weyosi walusu yo Yehova wangumupaska zeru,+ ndipuso yo mtima waki ungumuchiska kuti wajipereki kugwira ntchitu.+3 Pavuli paki, yiwu anguto vinthu vosi vo Ayisirayeli angupereka kwaku Mozesi+ kuti vigwiri ntchitu pa uteŵeti wakupaturika. Kweni mlenji wewosi, Ayisirayeli azanga mbwenu kwaku iyu ndi vinthu vo aperekanga mwakukhumba ŵija.4 Ŵati ayamba kugwira ntchitu yakupaturika, anthulumi wosi alusu azanga yumozayumoza,5 ndipu akambiyanga Mozesi kuti: “Ŵanthu atuza ndi vinthu vinandi kuluska vo vikhumbika pa ntchitu yo Yehova walamula kuti yigwiriki.”6 Mwaviyo, Mozesi wangulamula kuti apharazgi mumsasa wosi kuti: “Anthulumi ndi anthukazi, lekani kuza ndi vinthu vinyaki kuti vije vakupereka vakupaturika.” Ndipu ŵanthu anguleka kuza ndi vinthu vinyaki.7 Vinthu vingukwana kugwiriya ntchitu yosi, mwakuti vinyaki vingujaku.8 Sonu anthulumi wosi alusu+ angupanga chihema+ mwakugwiriskiya ntchitu salu 10 zakupangiya mahema. Yiwu anguchipanga ndi salu zamampha zakuluka, za wuzu wabuluu, zaweya wa mbereri wapepo, ndi za wuzu uyera. Ndipu pasalu zo, wangudyoŵapu* akerubi.+9 Salu yeyosi ya chihema yenga mamita pafufupi 12* mu utali ndipuso mamita pafufupi ngaŵi* mu usani. Ndipu salu zosi 10 za chihema zenga za sayizi yimoza.10 Pavuli paki, Bezaleli wangulumikiza pamoza salu zinkhondi. Ndipu salu zinyaki zinkhondi nazu wanguzilumikiza pamoza.11 Sonu wangupanga akakhuluriya a wuzu wabuluu ndipu wanguŵaŵika mumphepeti mwa salu yakulumikizana mumalu mo yilumikizanengi ndi yinyaki. Wanguŵika so akakhuluriya kukumaliya kwa salu yinyaki yakulumikizana mumalu mo yilumikizanengi ndi yinyaki.12 Kusalu yimoza yakulumikizana wanguŵikaku akakhuluriya 50 ndipu kukumaliya kwa salu yinyaki yakulumikizana mumalu mo salu zo zilumikizanengi, wanguŵikaku so akakhuluriya 50, kuti akakhuluriya wo alazgiyani.13 Pakumaliya, wangupanga takukoloŵeke 50 tagolidi, wangulumikiza salu za chihema ndi takukoloŵeke teniti ndipu zinguja salu yimoza ya chihema.14 Wangupanga so salu zaweya wa mbuzi zakubenekere pachihema. Ndipu salu zo zengapu 11.+15 Salu yeyosi ya chihema yenga mamita pafufupi 13* mu utali ndipuso mamita pafufupi ngaŵi* mu usani. Ndipu salu zosi 11 za chihema zenga za sayizi yimoza.16 Wangulumikiza salu zinkhondi ndipuso wangulumikiza salu zinyaki 6.17 Pavuli paki, wanguŵika akakhuluriya 50 mumphepeti mwa salu yimoza yakulumikiza, kukumaliya kwaki, ndipu wanguŵika so akakhuluriya 50 kukumaliya kwa salu yinyaki yakulumikiza mumalu mo yilumikizanengi ndi yinyaki.18 Wangupanga takukoloŵeke 50 tamkuŵa kuti walumikiziyi salu za chihema ndipu salu zo zinguja salu yimoza.19 Wangupanga chakubenekere pachihema cha vikopa va mbereri vakudaya ndi dayi muyera, ndipu wangupanga so chakubenekere cha vikopa va katumbwi kuti wachiŵiki pachanya paki.+20 Wangupanga mafulemu ngakumika+ nga chihema kutuliya ku mathabwa nga vimiti va akeshiya.+21 Fulemu yeyosi yenga mamita pafufupi nganayi* kutuwa pasi kufika pachanya ndipuso masentimita pafufupi 70* mu usani.22 Fulemu yeyosi yenga ndi minyu ngaŵi. Mafulemu ngosi nga chihema wangungapanga viyo.23 Mwaviyo, kumwera kwa chihema wangupangiyaku mafulemu 20, ndipu ngangulazgiya kumwera.24 Pavuli paki, wangupanga visulu 40 vasiliva vamazenji vakujinthamu mafulemu 20. Visulu viŵi wanguviŵika kusi kwa fulemu yimoza ya minyu ngaŵi. Visulu viŵi wanguviŵika kusi kwa fulemu yeyosi ya minyu ngaŵi.+25 Kuchigaŵa chinyaki cha chihema, kunkhondi,* wangupangiyaku mafulemu 2026 ndi visulu vaki 40 vasiliva vamazenji ndipu visulu viŵi wanguviŵika kusi kwa fulemu yimoza. Visulu viŵi wanguviŵika kusi kwa fulemu yeyosi.27 Kuvuli kwa chihema, kuzambwi* wangupangiyaku mafulemu 6.+28 Wangupanga mafulemu ngaŵi kuti ngaje ntchindamilu ziŵi zapakona za kuvuli kwa chihema.29 Fulemu yeyosi yenga ya mathabwa ngaŵi ngakuyanana kutuwa pasi mpaka pachanya, pampheti yakwamba. Wanguchita venivi ndi ntchindamilu ziŵi zapakona.30 Mwaviyo, penga mafulemu 8 ndi visulu vaki 16 vasiliva vamazenji. Visulu viŵi vamazenji wanguviŵika kusi kwa fulemu yeyosi.31 Pavuli paki, wangupanga nthantha kutuliya ku vimiti va akeshiya kuti zikholesi mafulemu, nthantha zinkhondi wanguziŵika kurwandi limoza la chihema.+32 Kurwandi linyaki la chihema wanguŵikaku so nthantha zinkhondi zakukholese mafulemu, ndipu kuzambwi* wanguŵikaku nthantha zinkhondi zakukholese mafulemu nga kuvuli kwa chihema.33 Wangupanga nthantha yapakati kuti yikongi mafulemu ngosi kutuliya kukwamba mpaka kukumaliya.34 Kumafulemu wangupakaku golidi, ndipu wangupanga mpheti zaki zagolidi zakuserezamu nthantha, ndipu kunthantha wangupakaku golidi.+35 Wangupanga ketani+ yawuzu wabuluu, weya wa mbereri wapepo, wuzu uyera ndi salu yamampha yakuluka. Ndipu paketani yo, wangudyoŵapu+ akerubi.+36 Wangupanga ntchindamilu zinayi zakupayikapu ketani yo. Ntchindamilu zo zenga za vimiti va akeshiya ndipu wanguzipaka golidi. Wangupanga so tivisulu taki takukoloŵekamu salu tagolidi. Ntchindamilu zo wanguzijintha mu visulu vinayi vasiliva vamazenji.37 Pavuli paki, wangupanga ketani ya pakhomu la chihema. Ketani yo yenga yasalu yawuzu wabuluu, weya wa mbereri wapepo, wuzu uyera ndipuso salu yamampha yakulukika pamoza.+38 Wangupanga so ntchindamilu zinkhondi zakupayikapu ketani ndipuso vakukoloŵekapu vaki. Mitu ya ntchindamilu zo ndi vakumangiya* vaki wanguvipaka golidi, kweni visulu vinkhondi vamazenji vakujinthamu ntchindamilu venga vamkuŵa.
Mazu Ngam'mphata
^ Mazu ngaki chayingu, “munthulumi weyosi wa mtima wazeru.”
tum_Latn kmb_Latn nya_Latn